Sulke uitsprake jaag net Afrikaners op 'n hoop | Netwerk24
Deur Murray Pellissier, Stellenbosch 03 Julie 2019 00:01
In sy betoog oor die afwesigheid van die Afrikaner se "inklusiewe identiteit" vergeet prof. Anton van Niekerk seker dat hy nie die Afrikaner as 'n homogene nasie kan beoordeel nie. Verreweg die meeste Afrikaners het 30 jaar gelede al apartheid verwerp.
Hy skyn in sy skrywe ook om krities te wees oor die rol van die Afrikaner by die totstandkoming van vandag se owerheidsondernemings, wat as lopende winsgewende identiteite aan die ANC oorhandig is en vandag in 'n chaotiese toestand verkeer. Word ooit gevra hoeveel Afrikaners vandag nog in die bestuur van dié ondernemings mag dien? Hoeveel meer "inklusiewe identiteit" kan hy nou vra? Of moet die Afrikaner vandag soos 'n Azazel- offerande, as 'n sondebok vir die volk se verlede, die woestyn ingejaag word?
Ek dink al wat die rubriek bereik, is om Afrikaners op 'n hoop te jaag, wat niks goeds vir 'n laertrek-mentaliteit voorspel nie.